Íocadh Críost cumaoin a mháthar
Íocadh Críost cumaoin a mháthar
mór re a dhíol a ndearna sí;
an chíoch asa teann ar dtagra
gearr ó fríoth re hagra hí.
Measfaidh cumaoin cích a mháthar.
measadh sain a n-uair dá ulc;
naoi míosa do bhí 'n-a bruinne
Íosa ní as uille 'n-a hucht.
A beith n-a hóigh d'éis a toircis
fa tualaing saor na sé gclann;
teacht i gclí d'oidhre na hóighe
do bhí coimhdhe a hóighe ann.
Tar éis ar fhear d'fhuil an chridhe
cneadh an taoibh fa tobar díosg;
go rug an bás céim 'n-a choinne
a ghrás féin fa choille ar Críosd.
Ní dhiongna Dia an dícheall céadna
do chloinn Éabha — is adhbhar sgís;
tús an dubhaidh a-tá ag teachta
gan lá turaidh reampa a-rís.
Cia nach daor ó na deich n-aithnibh
uan Muire dá maithe an pháis;
a dtéid liom go lá na deaghla
a-tá im chionn ar bearna an bháis.
An mac do mhéaduigh a huaisle
óighe a mháthar nír mhill
sé;
a glún dá heidhir do b'iomdhadh
gur dhún gheimhil diomdhadh Dé.
Do cheannaigh — fa cunnradh sochair — 
síoth a dalta ar a deoir ndeirg
go bhfuair féin croidhe dar gcoimhéad
Moire ag béin fhoighéag dá fheirg.
Mar fuair an lot do Long-ínus
grása Dé re ndul fan lia
ní as tinne ná mo lucht leasa
do-rinne an t-ucht deas-sa ar Dia.
A-tá ag an óigh iúl na sligheadh
dá seachna an Coimdhe cur linn;
grása ar seathar seol an arthraigh
eathar i mbeol anfaidh inn.
Guin an chló do-chuaidh 'n-a throighidh,
trom re híoc i n-aice ar ngníomh;
ní hurra an chlí ris na ceanaibh
is cuma dhí a ndleaghair díom.
A adhbhar d'iomchar na croiche
i gcoinne an bháis do bhí ag drud;
do bhí teas na ngrás 'ga gharadh
bás don treas tamhan go dtug.
Dá mbeinn saor ó na seacht bpeacthaibh
páis an mheic do mhaithfeadh sé;
luach an deilge dhó dá ndearnainn
do b'fheirrde cló i ndearnainn Dé.
Go dtiocfa mar tháinig roimhe
rádh gach eolaigh — ní hiúl
cam;
biaidh dhod sgáth ar na sé sluaghaibh
nach é an tráth as uamhain ann.
Mithidh liom leanmhain a éarca
áladh an chroinn do-chuaidh tríbh;
do chionn a mhaithmhe, a Dhé, dham-sa
ní mhaitfe mé an crann-sa id chígh.
Gé thugais linn do lá bágha
beag an éaraic iarrfa id ghuin;
ní móide díol th'fhala a huaisle
dá bhfagha síodh uaim-se it fhuil.
Do chneadha doimhne, a Dhé Athar,
eidhreacht cáigh do cheannaigh siad;
ceannchaidh crú th'álaidh an uile
's nír shlánuigh tú uile iad.
A-tá 'n-a thosd ar tí ar meallta
móide an baoghal bheith 'n-a fhail;
nochar an tu-sa ar an talamh
an usa dhamh anadh air?
Do mháthair nír mhaol a cumha
an cíoch gonta gur ghabh táth
gur bh' uisge ionnlaidh dhí a deora;
do bhí ar th'iomdhaidh teora thráth.
Do chaoin an ógh d'fhuil a croidhe
cneadh an bhuinn do bhí fan chló;
ní i n-aisgidh do bhí ga bosaibh
t'fhaigsin, a rí, id chosair chró.
Eigean dúinn déanamh 'n-a éagmhais
gidh é an cruinne carthar linn;
a-tám a-moigh feadh na fáilte
goir go teagh na sláinte sinn.
Do ghabh Muire Magh-da-léana
leat, a Dhé — gár dheacra ar
gclódh?
dar leat do budh usa mh'fheacadh
do fheac tu-sa ón pheacadh Phól.
Gér mhó martra meic na hóighe
is ionráidh re hearla nocht;
"bás do bhráthar duid gér dhoiligh
cuid máthar dá oighidh ort."
Ceilt an mheic i measg a námhad
do-ní an ógh fa híseal sdair;
do b'eagail lé teachta thairsibh
fearta Dé nar fhaillsigh air.
Long an anma d'éis a seolta
— seol an arthraigh budh í an
pháis — 
is baoghlach mo leabaidh luinge;
eagail saobhshruth buinne an bháis.
Ní mó ná beo do bhí an
ríoghan;
rí an talmhan gér thruime a phian
a ghoin fa martra le Muire;
nír oil dalta roimhe riamh.
Do bhí an diomdha ag fadódh fúithe
fearg an mheic gur maoladh lé;
soghuidhe an rí tres an ríoghain
sí ag forfhaire ar dhíoghail nDé.
Gin go mbeath liom lá na breithe
buime mhúinte mheic an ríogh
a-tá a grás 'ga char 'n-a chrithribh
nach cás damh a ndlighthir díom.
Tig 'n-a luighe ar leic a dalta
i ndiaidh Íosa d'éirghe ón uaigh;
do chreid Moire a theacht ó thalamh;
croidhe ón fheart fhalamh ní uair.
Nír fhulaing ar eagla a ghonta
grása Dé do dhul i ndíosg;
mac na hóighe i gclí gur cuireadh
do bhí a hóighe ag cuireadh
Críosd.
Do chloinn Ádhaimh gidh é as
coimhéad
créachta an bhuinn — ní beag an
tóir — 
is í a pháis do chách bhus conair
áth an bháis madh domhain dóibh.
A fhir nach adaimh a cheana,
ceilt an uilc ní headh budh dú
— féach an corp a-tá 'n-a
thaisibh — 
th'olc an lá do thaisigh tú.
A hosnaidh re hucht na croiche
cneadh a mheic fa móide a nimh;
fuair do mhartra Is í 'n-a fhochair
dí nar dhalta sochair sin.
Do íoc ar gcuid do chion Eabha
oidhre Dé do dhiúl a cíoch;
nús a bhuime a-tá 'ga thairmeasg
ruinn-ne an lá as aimhleasg a fhíoch. Íoc.
A Mhíchíl, a mhaoir an Dúilimh,
díol mo cheana ná cuir díot;
ó taoi ar mo sgáth id sgiath dhaingean
is tráth m'fhiach, a aingeal, d'íoc. Íoc.